Man dood ná bakkie op plaas omslaanFoto: Netcare 911 Athlenda Mathe, woordvoerder van Netcare 911, het gesê die man, vermoedelik ŉ plaaswerker, is uit die bakkie geslinger. “Met ons aankoms op die toneel het ons gesien die bakkie het bo-op die plaaswerker tot stilstand gekom.” Volgens Mathe is die plaaswerker op die toneel dood verklaar. Die bestuurder van die bakkie, ook ŉ plaaswerker, het ligte beserings opgedoen. Hy is op die toneel behandel voor hy na ŉ nabygeleë hospitaal geneem is vir verdere behandeling. Die voorval word ondersoek.